stanford-oval/wikipedia huggingface dataset:
פי. טי. ברנום
מופעים נוספים > המשך הגיוון במופעיו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מטרתו הבאה של ברנום הייתה העלאת מעמדו של התיאטרון מ-"מאורת רשע" למקום בילוי לגיטימי למעמד הבינוני. באמצעות רווחיו ממופעיה של לינד הוא בנה את התיאטרון הגדול והמודרני ביותר לזמנו וקרא לו "אולם הרצאות המוסר". הוא היה הראשון שהציג הצגות יומיות לעידוד ערכי המשפחה וחינוך לפחד מפשע. ברנום פתח בהצגה "השיכור" שהייתה למעשה הרצאה כנגד אלכוהול (ברנום התנזר מהטיפה המרה לאחר שחזר מאירופה). לאחר מכן, הציג מלודרמות, פארסות ומחזות היסטוריים להם שכר כמה מהשחקנים החשובים של התקופה. בנוסף, עיבד גם את מחזות שקספיר ומחזות כגון "אוהל הדוד תום", כך שיתאימו לקהל משפחתי.
ברנום ארגן תצוגות פרחים, תחרויות יופי, מופעי כלבים ותחרויות עופות, אך לפופולריות הגדולה ביותר זכו תחרויות התינוקות (התינוק השמן ביותר, התאומים היפים ביותר וכן הלאה). ב-1853 הוציא לאור שבועון "חדשות מאוירות", ושנה אחר כך סיים את האוטוביוגרפיה שלו אשר בגרסאותיה השונות נמכרה בלמעלה ממיליון עותקים. מארק טוויין חיבב אותה אך ה"בריטיש אסקוויר" ראה אותה כ"זבלית", "פוגענית", ו"מעוררת... אך ורק תחושת גועל... ורחמים כנים כלפי האדם העלוב שחיבר אותה".
בתחילת שנות החמישים של המאה התשע עשרה, החל ברנום להשקיע בנדל"ן באיסט ברידג'פורט, קונטיקט. הוא הלווה סכומים משמעותיים ל"חברת השעונים של ג'רום" כדי שתעבור לאזור התעשייה החדש שמימן. ב-1856 פשטה החברה רגל וגרמה לברנום הפסדים כבדים, לצד ארבע שנים של מאבקים משפטיים והשפלה פומבית. ראלף וולדו אמרסון טען כי בנפילתו של ברנום אפשר היה "שוב לחוש באלוהים" ומבקרים נוספים התענגו על עונשו המוסרי של ברנום. לעומתם, טום אצבעוני, שבאותו זמן הופיע לבד, הציע את שירותיו לברנום והם יצאו ביחד למסע אירופי נוסף. ובהמשך החל ברנום גם במסע הרצאות שעסקו בעיקר בהנזרות. ב-1860 הצליח לסלק את חובותיו, לבנות את אחוזתו "לינדנקרופט" (ארמונו "אירניסטן" נשרף ב-1857), ולהשיב לבעלותו את המוזיאון שלו.
בניגוד לתחזיות מבקריו, הצלחתו של ברנום רק הלכה וגברה. הוא פתח את האקווריום הציבורי הראשון באמריקה, והגדיל את מוזיאון השעווה שלו. הוא הציג דגמים של שבעת פלאי עולם ויצר גם גלריה של נוכלים. התצוגה הורחבה לארבעה בניינים וספר ההדרכה של המוזיאון טען שהוא מציג 850,000 "מוזרויות".
בסוף שנת 1860 חזרו התאומים הסיאמים, אנג וצ'אנג בנקר, מפרישתם (הם נזקקו לכסף כדי לשלוח את ילדיהם הרבים לאוניברסיטה). לתאומים הייתה קריירת הופעות משלהם שבסופה חיו במטע בצפון קרוליינה תחת השם "בנקר", עם משפחתם ועבדיהם. במוזיאון של ברנום הופיעו במשך שישה שבועות. באותה שנה הציג ברנום את "איש הקוף" - ויליאם הנרי ג'ונסון, גמד מיקרוצפלי שחור שדיבר בשפה מסתורית אותה המציא ברנום. ב-1862 מצא את הענקית אנה סוואן ואת קומונדור נאט, טום אצבעוני חדש, עמו ביקר ברנום את אברהם לינקולן בבית הלבן. בזמן מלחמת האזרחים משך המוזיאום קהל גדול של מבקרים שחיפשו הסחת דעת מהעימות. ברנום הוסיף מוצגים, הרצאות והצגות שתמכו באיחוד מה שהוביל להצתת המוזיאון ב-1864 על ידי תומך בקונפדרציה. ב-1865 נשרף המוזיאון עד היסוד בנסיבות לא ברורות. ברנום הקים מחדש את המוזיאון באזור אחר בעיר ניו יורק, אך גם זה נשרף ב-1868. בפעם הזו היה ההפסד גדול במיוחד וברנום פרש ממופעי ה"מפלצות".
ראו גם

אפקט ברנום
האמן הגדול מכולם
עקב מדגסקר

| עקב מדגסקר |
| --- | --- |
 עקב מדגסקר
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
סוג:: עקב
מין:: עקב מדגסקר
שם מדעי
 Buteo brachypterus ‏הארטלאוב, 1860

עקב מדגסקר (שם מדעי: Buteo brachypterus) הוא מין של עוף דורס מהסוג עקב החי בטבע רק באי מדגסקר שממזרח לאפריקה.
עקב זה מזכיר מעט את עקב החורף, אך קטן יותר. הוא מגיע לאורך של 40 עד 48 סנטימטרים, למוטת כנפיים של 93 עד 111 סנטימטרים ולמשקל 342 עד 680 גרם בממוצע. עקב זה בעל נוצות חומות עם בטן לבנה והראש שחור. הזנב חום עם קצוות לבנים-שחורים לסירוגין ועל הבטן טלאים חומים. העיניים וכפות הרגליים צהובים והטפרים שחורים ומעוקלים.
העקב הוא דורס המצוי ביערות, יערות פתוחים ויערות הרריים עד לגובה 2,300 מטר ואוכלוסייתו כנראה גדלה עם צמצום היערות עקב כריתה. הוא פעיל במשך היום, אז הוא דואה ומחפש טרף. מזונו כולל מינים של זוחלים אנדמיים כמו זיקיות, שממיתיים ונחשים, דו-חיים, יונקים קטנים, פרוקי-רגליים כמו סרטנים, חרקים גדולים ועוד ועופות אחרים. בנוסף נראה שהוא מהווה איום על הלמורים כמו למור צווארון שחור לבן וסיפאקה שחורת-מצח, אך הללו בדרך כלל רואים אותו מתקרב וצווחים לאזהרה.
העקב הוא עוף מונוגמי המקנן על העצים הגבוהים או על מדפי צוקים. בקן הנקבה מטילה 1 או 2 ביצים, אך לרוב הגוזל שנולד ראשון הורג את אחיו. תקופת הקינון נמשכת 6 עד 7 שבועות.
ראו גם

הפארק הלאומי מרוג'ג'י
הערות שוליים

↑  עקב מדגסקר באתר הרשימה האדומה של IUCN
פלוגלהורן

פלוגלהורן בסי במול (Bb) עם שלושה שסתומים
סוזנה סנטוס סילבה - בהופעה ב-2016 - מנגנת על פלוגלהורן מודרני עם שסתומי פרינט, מפתח מים וידית שקף כוונון, שנמצא בין הקמיצה והזרת של ידה השמאלית
גיא טוברון בנוסף לחצוצרה מנגן גם על הפלוגלהורן
פלוגלהורן (Flugelhorn; בעברית: קַרְנוֹן) הוא כלי נשיפה ממתכת. יש הטוענים שהוא משתייך למשפחת הסקסהורן (אנ') שפיתח אדולף סאקס, ממציא הסקסופון. לעומת זאת, היסטוריונים אחרים טוענים שהוא משתייך למשפחת הביוגלים עם שסתומים, כמו החצוצרה.
הפלוגלהורן נבנה באותו גובה צליל בסי במול (Bb) כמו החצוצרה והקורנט. בדרך כלל יש לו שלושה שסתומים ישרים ואותו אצבוע כמו בשאר כלי המתכת. פלוגלהורן עם ארבעה שסתומים ופלוגלהורן עם שסתומים מעוגלים קיימים גם כן, אך הם פחות נפוצים. נגני חצוצרה ונגני קורנט יכולים לנגן על הפלוגלהורן ללא קושי מיוחד, הודות לדמיון ביניהם. מנגנים בו בעזרת פייה עמוקה ומשולשת יותר מהפייה של החצוצרה והקורנט, אך לא עמוקה ומשולשת כשל קרן היער.
הטון של הפלוגלהורן רחב ולעיתים נחשב למסתורי וחשוך. יש לו אותו טווח צלילים כמו לקורנט אך יותר קשה לשלוט בצלילים הגבוהים בו. בפלוגלהורן משתמשים בדרך כלל כדי להוסיף רכוּת ושקיפוּת ליצירה, ולעיתים רחוקות כדי להוסיף אגרסיביות ובהירות. משתמשים בו בעיקר בג'אז ובתזמורת כלי מתכת (אנ'), ולעיתים אף בתזמורת סימפונית.
פידליטאס

פִידֶלִיטָאס (מלטינית, fidelitas; אחר–כך צרפתית: fealte, שבועת אמונים) הייתה שבועת אמונים בין אדם לאדם. באירופה של ימי הביניים הייתה הפידליטאס שבועה בין אדם מחויב (וסאל) ואדם רם מעלה ממנו (אדון), והשבועה בוצעה כחלק מטקס שבועת אמונים שיצר מחויבות בין שני הנשבעים.
במסגרת טקס זה היה הוסאל מניח את ידיו על ספר התנ"ך או על שרידי קדוש, ונשבע כי לעולם לא יפגע באדון בדרך כלשהי ויישאר נאמן לו. נוסח טיפוסי של השבועה היה: "אני מבטיח באמונה כי אהיה בעתיד נאמן לאדון, ולעולם לא אגרום לו נזק ואשמור על ההומגיום שלי לו כנגד כל אדם באמונה שלמה ובלא רמייה".
חלק הפידליטאס של שבועת האמונים קוים גם בנפרד וללא חלק ההומגיום בין האדון הפיאודלי לצמיתיו. בלא החלק הראשון, התקיים כאן רק חלק משבועת האמונים והשבועה שלא לפגוע באדון, בלי שתוענק הכרה בחירותו של הצמית, ככלול בחלק ההומגיום של טקס שבועת האמונים.
פורמולה 1 עונת 1996

| --- | --- |

דיימון היל
 סוג תחרות:  מרוץ מכוניות
 תאריך התחלה:  10 במרץ 1996
 תאריך סיום:  13 באוקטובר 1996
 מספר עונה:  47
 מספר מרוצים בעונה:  16
 זוכה באליפות הנהגים:  דיימון היל
 נקודות הנהג הזוכה:  97
 זוכה באליפות היצרנים:  ויליאמס
 נקודות היצרן הזוכה:  175
 → פורמולה 1 עונת 1995 פורמולה 1 עונת 1997 ← 
עונת 1996 הייתה העונה הארבעים ושבע של אליפות הפורמולה 1. העונה החלה ב-10 במרץ 1996 והסתיימה ב-13 באוקטובר לאחר 16 מרוצים. דיימון היל הבריטי זכה באליפות הפורמולה 1 הראשונה והיחידה שלו, והפך יחד עם אביו גרהאם לצמד אב-בן הראשון שהשלימו זכייה באליפות.
היל, שסיים שני באליפות בשנתיים הקודמות, הוביל את האליפות לאורך כל העונה, אך נאבק בבן קבוצתו ז'אק וילנב, בעונתו הראשונה באליפות, עד למרוץ האחרון. קבוצת ויליאמס זכתה באליפות העולם ליצרנים לאחר שניצחה ב-12 מתוך 16 המרוצים.
קבוצת ויליאמס זכתה באליפות היצרים עם מכונית ה-FW18
שינויים בתקנות

מקצה הדרוג ביום שישי בוטל והחל מעונה זו נקבע הדירוג במקצה אחד שנערך ביום שבת.
מספר מקצי האימון עלה משניים לשלושה.
כל נהג אשר זמן הקפת הדירוג הטובה ביותר שלו יחרוג ביותר מ-107% מזמן הדירוג של הנהג המוביל לא יוכל לזנק למרוץ (למעט מקרים חריגים בהחלטת שופטי המרוץ).
מרוצי עונת 1996

| סיבוב | מרוץ | מיקום | תאריך | פול פוזישן | הקפה מהירה | מנצח | קבוצה מנצחת |
| --- | --- | --- | --- | --- | --- | --- | --- |
| 1 | אוסטרליה גרנד פרי אוסטרליה | אלברט פארק, מלבורן | 10 במרץ | קנדה ז'אק וילנב | קנדה ז'אק וילנב | בריטניה דיימון היל | בריטניה ויליאמס-רנו |
| 2 | ברזיל גרנד פרי ברזיל | אוטודורמו חוסה קרלוס, סאו פאולו | 31 במרץ | בריטניה דיימון היל | בריטניה דיימון היל | בריטניה דיימון היל | בריטניה ויליאמס-רנו |
| 3 | ארגנטינה גרנד פרי ארגנטינה | בואנוס איירס | 7 באפריל | בריטניה דיימון היל | צרפת ז'אן אלזי | בריטניה דיימון היל | בריטניה ויליאמס-רנו |
| 4 | האיחוד האירופי גרנד פרי אירופה | נורבורגרינג, גרמניה | 28 באפריל | בריטניה דיימון היל | בריטניה דיימון היל | קנדה ז'אק וילנב | בריטניה ויליאמס-רנו |
| 5 | סן מרינו גרנד פרי סן מרינו | אימולה, איטליה | 5 במאי | גרמניה מיכאל שומאכר | בריטניה דיימון היל | בריטניה דיימון היל | בריטניה ויליאמס-רנו |
| 6 | מונקו גרנד פרי מונקו | מונקו, מונטה קרלו | 19 במאי | גרמניה מיכאל שומאכר | צרפת ז'אן אלזי | צרפת אוליביה פאניס | צרפת ליג'יה-מיוגן-הונדה |
| 7 | ספרד גרנד פרי ספרד | מסלול ברצלונה-קטלוניה | 2 ביוני | בריטניה דיימון היל | גרמניה מיכאל שומאכר | גרמניה מיכאל שומאכר | איטליה פרארי |
| 8 | קנדה גרנד פרי קנדה | מסלול ז'אק וילניב, מונטריאול | 16 ביוני | בריטניה דיימון היל | קנדה ז'אק וילנב | בריטניה דיימון היל | בריטניה ויליאמס-רנו |
| 9 | צרפת גרנד פרי צרפת | מני-קור | 30 ביוני | גרמניה מיכאל שומאכר | קנדה ז'אק וילנב | בריטניה דיימון היל | בריטניה ויליאמס-רנו |
| 10 | בריטניה גרנד פרי בריטניה | סילברסטון | 14 ביולי | בריטניה דיימון היל | קנדה ז'אק וילנב | קנדה ז'אק וילנב | בריטניה ויליאמס-רנו |
| 11 | גרמניה גרנד פרי גרמניה | הוקנהיים רינג, הוקנהיים | 28 ביולי | בריטניה דיימון היל | בריטניה דיימון היל | בריטניה דיימון היל | בריטניה ויליאמס-רנו |
| 12 | הונגריה גרנד פרי הונגריה | הונגרורינג, בודפשט | 11 באוגוסט | גרמניה מיכאל שומאכר | בריטניה דיימון היל | קנדה ז'אק וילנב | בריטניה ויליאמס-רנו |
| 13 | בלגיה גרנד פרי בלגיה | ספא-פרנקורצ'מפס, סטבלוט | 25 באוגוסט | קנדה ז'אק וילנב | אוסטריה גרהרד ברגר | גרמניה מיכאל שומאכר | איטליה פרארי |
| 14 | איטליה גרנד פרי איטליה | מסלול מונזה, מונזה | 8 בספטמבר | בריטניה דיימון היל | גרמניה מיכאל שומאכר | גרמניה מיכאל שומאכר | איטליה פרארי |
| 15 | פורטוגל גרנד פרי פורטוגל | אסטוריל | 22 בספטמבר | בריטניה דיימון היל | קנדה ז'אק וילנב | קנדה ז'אק וילנב | בריטניה ויליאמס-רנו |
| 16 | יפן גרנד פרי יפן | מסלול סוזוקה, סוזוקה | 13 באוקטובר | קנדה ז'אק וילנב | קנדה ז'אק וילנב | בריטניה דיימון היל | בריטניה ויליאמס-רנו |
דירוג הנהגים

| מיקום | נהג | קבוצה | נקודות |
| --- | --- | --- | --- |
| 1 | בריטניה דיימון היל | בריטניה ויליאמס-רנו | 97 |
| 2 | קנדה ז'אק וילנב | בריטניה ויליאמס-רנו | 78 |
| 3 | גרמניה מיכאל שומאכר | איטליה פרארי | 59 |
| 4 | צרפת ז'אן אלזי | צרפת בנטון-רנו | 47 |
| 5 | פינלנד מיקה הקינן | בריטניה מקלארן-מרצדס | 31 |
| 6 | אוסטריה גרהרד ברגר | צרפת בנטון-רנו | 21 |
| 7 | בריטניה דייוויד קולטהרד | בריטניה מקלארן-מרצדס | 18 |
| 8 | ברזיל רובנס באריקלו | בריטניה ג'ורדן-פז'ו | 14 |
| 9 | צרפת אוליביה פאניס | צרפת ליג'יה-מיוגן-הונדה | 13 |
| 10 | בריטניה אדי אירויין | איטליה פרארי | 11 |
| 11 | בריטניה מרטין בראנדל | בריטניה ג'ורדן-פז'ו | 8 |
| 12 | גרמניה היינץ הרולד פרנצן | שווייץ סאובר-פורד | 7 |
| 13 | פינלנד מיקה סאלו | בריטניה טירל-ימאהה | 5 |
| 14 | בריטניה ג'וני הרברט | שווייץ סאובר-פורד | 4 |
| 15 | ברזיל פדרו דניס | צרפת ליג'יה-מיוגן-הונדה | 2 |
| 16 | הולנד יוס ורסטאפן | בריטניה פוטוורק-הארט | 1 |
דירוג הקבוצות

| מיקום | קבוצה | נקודות |
| --- | --- | --- |
| 1 | בריטניה ויליאמס-רנו | 175 |
| 2 | איטליה פרארי | 70 |
| 3 | צרפת בנטון-רנו | 68 |
| 4 | בריטניה מקלארן-מרצדס | 49 |
| 5 | בריטניה ג'ורדן-פז'ו | 22 |
| 6 | צרפת ליג'יה-מיוגן-הונדה | 15 |
| 7 | שווייץ סאובר-פורד | 11 |
| 8 | בריטניה טירל-ימאהה | 5 |
| 9 | בריטניה פוטוורק-הארט | 1 |
| - | איטליה מינרדי-פורד | 0 |
| - | איטליה פורטי-פורד | 0 |
גרנד פרי מונקו, המרוץ השישי בעונה, במאי 1996
עקב לבן

| עקב לבן |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: עקבים
סוג:: עקב לבן
מין:: עקב לבן
שם מדעי
 Pseudastur albicollis ‏לאת'אם, 1790
תחום תפוצה


עקב לבן (שם מדעי: Pseudastur albicollis) הוא מין של עוף טרופי המשתייך למשפחת הנציים ורוב גופו לבן. הוא חי בטבע באמריקה הצפונית, המרכזית והדרומית.
מאפיינים

אורכו של העקב 46–56 ס"מ ומשקלו 650 גרם אצלך זכרים ו-840 גרם אצל הנקבות. כשמו, כל גופו לבן, למעט "מסיכת העיניים" השחורה, הזנב הארוך וקצוות הכנפיים הגדולות והמעוגלות. לעקב ראייה רחבה ומקור חד וקטלני. חזהו מעט מפוספס אבל לא בולט.
הנץ חי בטבע ביערות שממקסיקו עד לפרו, בוליביה וברזיל בעיקר ביערות הגשם הטרופיים. הוא יכול להימצא גם בקרבה לנהרות, חופים ואדמות חקלאיות ולעיתים גם באזורים הרריים. העקב עלול להיות מאוים מעט מכריתת היערות בהם הוא חי אך כרגע מצבו הוא "ללא חשש".
ניזון בעיקר מזוחלים וגם מחרקים ומיונקים קטנים ביער בין הענפים. הוא צולל אל טרפו ומפתיע אותו ואז הורגו במהירות עם הטפרים החזקים. הוא יכול לתפוס גם טרף גדול כמו קופי קפוצ'ין או חוטמנים.
מיון

לעקב הלבן ארבעה תת-מינים:
Pseudastur albicollis ghiesbreghti
Pseudastur albicollis costaricensis
Pseudastur albicollis williaminae
Pseudastur albicollis albicollis
הערות שוליים

↑  עקב לבן באתר הרשימה האדומה של IUCN
עקב לבן בתעופה.
עמוד ראשי
הידעת

למרות המקובל לחשוב, אין קשר בין הנאמר בתפילת ה לבין מוות. עיקרו של הקדיש הוא בקשה להתגדלות ולהתקדשות שמו של האל והתגלות מלכותו בעולם. במקור הוא נאמר בעברית, אולם בהמשך השתנה ותורגם לארמית בבלית, שהייתה שפת הדיבור באותה התקופה. רק בסביבות המאה ה-12 (כאשר הארמית כבר לא הייתה שפת דיבור ולאחר שהנוסח הארמי התקדש) נפוץ המנהג לקרוא קדיש עבור המת.
פורטלים

| 0 | 1 | 2 | 3 |
| --- | --- | --- | --- |
|  מתמטיקה |  פיזיקה |  כימיה |  אמנות |
|  ספרות |  רפואה |  ספורט |  דת |
|  מוזיקה |  כלכלה |  היסטוריה |  ישראל |
| 0 | 1 | 2 | 3 | 4 |
| --- | --- | --- | --- | --- |
 פורטל היום  1971 – התפרקות תחנת החלל הראשונה, סאליוט 1   פורטל מדעי החלל הוא שער לכל הערכים בנושאי מדעי החלל. בפורטל מוצגים קישורים לערכים בתחומי מדעי החלל, וביניהם, ערכי אסטרונומיה, ערכי אסטרופיזיקה, ערכי קוסמולוגיה, וערכים על אישים שעסקו בתחום. 
| 0 | 1 | 2 |
| --- | --- | --- |
| פורטלים אקראיים  (כל הפורטלים | טוען פורטלים...) |  אמנות |  פיזיקה |
| פורטלים אקראיים  (כל הפורטלים | טוען פורטלים...) |  גאוגרפיה |  כימיה |
הציטוט היומי

עֲבֵרוֹת שֶׁבֵּין אָדָם לַמָּקוֹם יוֹם הַכִּפּוּרִים מְכַפֵּר. עֲבֵרוֹת שֶׁבֵּין אָדָם לַחֲבֵרוֹ אֵין יוֹם הַכִּפּוּרִים מְכַפֵּר, עַד שֶׁיְּרַצֶּה אֵת חֲבֵרוֹ.
הטיפ היומי

בשל סיבות שונות, ויקיפדיה העברית קבעה לאורך השנים קווים מנחים בנושאים שונים, המכריעים מתי לנושא מסוים ישנה חשיבות אנציקלופדית כך שניתן לכתוב עליו ערך.
חדשות ואקטואליה

הוריקן מילטון פגע במדינת פלורידה בארצות הברית, וגרם, בין היתר, לניתוק של יותר מ-2 מיליון איש מרשת החשמל. גם מגרש הבייסבול של קבוצת טמפה ביי רייס בסיינט פיטרסברג נפגע (כלכליסט)
מזרקת טרווי (בתמונה), מהאטרקציות התיירותיות המרכזיות ברומא, בירת איטליה, עומדת לעבור בחודש נובמבר רסטורציה שתימשך כחמישה שבועות, במסגרתה ינוקה וישופץ אגן המזרקה (Artnet)
פרסי נובל: פרס נובל לשלום יוענק לארגון ניהון הידאנקיו (מאקו). פרס נובל לספרות יוענק להאן קאנג (ynet); פרס נובל לכימיה יוענק לדייוויד בייקר, דמיס הסביס וג'ון ג'מפר (אנ')‏ (N12); פרס נובל לפיזיקה יוענק לחוקרים ג'ון הופפילד וג'פרי הינטון על עבודתם בתחום רשתות נוירונים, שאפשרה התפתחות בינה מלאכותית (ynet)
כ-100 פילים חולצו משיטפונות בזק בשמורת טבע לפילים (אנ'), שבקרבת העיר צ'יאנג מאי בצפון תאילנד, בעזרת עובדי השמורה. שני פילים נהרגו בשיטפונות (CNN)
: אתל קנדי, דיטר בורדנסקי, עמוס ריצ'מונד, ג'ורג' בלדוק, ז'וב, לייף זגרסטאם, לילי אברט
ערך מומלץ

דגל קנדה, הידוע בכינויו "דגל עלה האדר" (או המייפל), אומץ בשנת 1965 לאחר דיון ציבורי סביב שאלת הסמלים הלאומיים שבו. הוא החליף את "נס קנדה האדום", ששימש דה פקטו כדגלה הלאומי של קנדה מאז שנות ה-90 של המאה ה-19. עלה האדר זוהה עם קנדה עוד מימי ראשית ההתיישבות הצרפתית באמריקה הצפונית בראשית המאה ה-18.
נס קנדה האדום זוהה עם השלטון הבריטי, שכן עיצובו היה כשל נס בריטי אדום, שלא היה מקובל על תושבי קוויבק הצרפתים, ועל כן נבחר דגל עלה האדר.
עיצובו של דגל קנדה ייחודי. הוא דגל אדום בעל פס קנדי לבן המוטען בעלה עץ אדר אדום. רוחב הפס הקנדי הלבן הוא כרוחב שני הפסים האדומים גם יחד, והוא מהווה בסיס לדגלים קנדיים נוספים.
תמונת היום

הוא ציור מאת הצייר היהודי-פולני מאוריצי גוטליב, הנחשב לאחד מן הייצוגים הבולטים של האמנות היהודית במאה ה-20. גוטליב צייר בתמונה שלושה דיוקנאות עצמיים שלו: כילד, כנער וכאדם בוגר. על ספר התורה המופיע בציור כתובה הקדשה לזכרו של גוטליב, וכך הוא מופיע בתמונה פעם רביעית כאדם שמאוזכר לאחר פטירתו.
היום בהיסטוריה

1774 – ג'יימס קוק מגלה את האי נורפוק
1898 – הקיסר הגרמני וילהלם השני מתחיל את מסעו לארץ ישראל
1937 – נולד הכדורגלן האנגלי בובי צ'רלטון, אחד הכדורגלנים האנגלים הטובים בכל הזמנים
1962 – האפיפיור יוחנן העשרים ושלושה פותח את  ועידת הוותיקן השנייה (בתמונה)
11 באוקטובר –  חודש אוקטובר – היום בהיסטוריה
אירועים בלוח העברי

ערב יום הכיפורים
היום התשיעי של עשרת ימי תשובה.
ה'תש"ג – השואה: אקציית חיסול בגטו ונגרוב.
ה'תש"ך – נפטר הרב יצחק זאב סולובייצ'יק, ידוע בשם "הגרי"ז" או "הרב מבריסק" (בתמונה).
ה'תשס"ד – מטוסי חיל האוויר הישראלי מפציצים בסיס אימונים של הג'יהאד האיסלמי ליד דמשק, בתגובה על פיגוע ההתאבדות במסעדת "מקסים" בחיפה יום קודם לכן.
ה'תש"ע – עם כניסת יום הכיפורים נפטר רבי שמעון נתן נטע בידרמן האדמו"ר מלעלוב ונקבר לאחר צאת יום הכיפורים.
פרשת השבוע: שבת יום הכיפורים
הדף היומי: מסכת בבא בתרא, דף ק"ח
ט' בתשרי
ה'תשפ"ה - ערב יום הכיפורים - אירועים בלוח העברי
ויקיפדיה מופעלת על ידי קרן ויקימדיה, המפעילה מספר מיזמים רב־לשוניים וחופשיים נוספים:מיזמי ויקימדיה נוספים:

Welcome to the Hebrew Wikipedia. For assistance in other languages, please see the embassy.
ללא הודעת הגנה אוטומטית
מצבת קבר מסנהדריה, בירושלים
מזרקת טרווי
דגל קנדה

תצלום מטקס פתיחת ועידת הוותיקן השנייה
הרב מבריסק
דגל קנדה

מצבת קבר מסנהדריה, בירושלים
תצלום מטקס פתיחת ועידת הוותיקן השנייה
הרב מבריסק
מזרקת טרווי
פידל ראמוס

פידל ואלדז ראמוס (באנגלית: Fidel Valdez Ramos;‏ 18 במרץ 1928 – 31 ביולי 2022) היה נשיאה ה-12 של הפיליפינים, בשנים 1992–1998.
ביוגרפיה

אביו של פידל ראמוס היה שר החוץ של הפיליפינים ומייסד המפלגה הליברלית. פידל ראמוס סיים לימודים בווסט פוינט והשתתף במלחמת קוריאה.
הוא תמך בקורסון אקינו ובתקופתה היה ראש המטה הכללי ואחר כך שר הביטחון. בשנת 1992 הוא זכה במערכת הבחירות תוך ניצחון על מרים דפנסור-סנטיגו.
ראמוס זכה לאהדה רבה בארצו בתקופת נשיאותו מכיוון שהביא לשיקום הכלכלה במדינה.
לפני היבחרו לנשיאות, הוא שירת בקבינט של הנשיאה קוראסון אקינו. הוא היה גם מפקד הכוחות המזוינים של הפיליפינים (AFP), לאחר מכן מפקד המשטרה הלאומית ובהמשך המזכיר לביטחון לאומי.
נפטר במקאטי ב-31 ביולי 2022.
פלסיאדפאים

| פלסיאדפאים |
| --- | --- |
 איור של פלסיאדפיס
תקופה
קרטיקון עליון-אאוקן 66–46.2 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
על־סדרה:: אאוארכונטוגליריים
סדרה:: פלסיאדפאים
תת־סדרה:: פלסיאדפאים
שם מדעי
 Plesiadapiformes

Carpolestes
פלסיאדפאים (שם מדעי: Plesiadapiformes) היא סדרה נכחדת של יונקי שליה ממחלקת היונקים. הם קרוביהם של הפרימטים החיים, ובעבר היו נכללים בסדרה זו. כיום רואים בהם סדרה עצמאית בעלת אב קדמון משותף עם הפרימטים (ייתכן שהפורגאטוריוס). משמעות שמם הוא "דמויי-אדפיים" (Adapidae) - משפחה של פרימטים קדומים שדמו ללמורים. בעבר חשבו שהם קשורים לבני המשפחה הנכחדת.
הם חיו לפני 66–46.2 מיליון שנה מהסוף הקרטיקון (ממש לפני הכחדת הקרטיקון) ולאורך הפלאוקן והאאוקן ביערות טרופיים, וככל הנראה היו מראשוני היונקים שהצמיחו ציפורניים במקום טפרים. מבנה גופם דמה מעט לזה של סנאים או חדפי עצים ופחות לקופים מודרניים. כמו כן הם היו בעלי עיניים בצידי ראשם ולא מקדימה כמו הפרימטים המודרניים.
מיון

משפחה Purgatoriidae - בה הפורגאטוריוס
משפחה Micromomyidae
על-משפחה Paromomyoidea
משפחה Paromomyidae
משפחה Picromomyidae
משפחה Palaechthonidae
משפחה Picrodontidae
משפחה Microsyopidae
על-משפחה Plesiadapoidea
משפחה Chronolestidae
משפחה Plesiadapidae
על-משפחה Carpolestoidea
משפחה Carpolestidae
פלסיוזאורודים

| פלסיוזאורודים |
| --- | --- |

תקופה
טריאס עליון-קרטיקון עליון, 210–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פלזיוזאוריה
על־משפחה:: פלסיוזאורודים
שם מדעי
 Plesiosauroidea

אטנבורוזאורוס יחד עם שני נאוטילוסים.
פלסיוזאורודים (שם מדעי: Plesiosauroidea) היא קבוצה נכחדת של זוחלים ימיים מסדרת הפלזיוזאורים. הם חיו בעידן המזוזואיקון, לפני 66–210 מיליון שנה. הם היו קרובי משפחתם של הפליואוזאורודים אך קטנים בהרבה ובעלי לסתות קטנות יותר.
לפלסיוזאורודים היה צוואר מוארך, ראשים קטנים ומבנה גוף שהזכיר כלבי ים, וככל הנראה יכלו לעלות לחופים ואולי גם להטיל שם ביצים. הם שחו בתנועת משוטים עם כל גפיהם ולא בעזרת זנבם. לבני המשפחה Polycotylidae היו צווארם קצרים ורחבים ולסתות גדולות.
הם רדפו בימים הקדומים אחרי להקות דגים אותם הם צדו עם צווארם הארוך, באמצעותו תקפו בהפתעה את הדגים. אצל חלקם נמצאו גם חלוקי אבן בבטנם, מה שעזר להם לשקוע ולא לצוף למעלה.
מאובניהם נמצאו במקומות רבים בעולם בצורה כמעט מושלמת.
משפחות

Alzadasauridae
Aristonectidae
Cimoliasauridae
קריפטולידיים (Cryptoclididae)
אלאסמוזאוריים (Elasmosauridae)
Microcleididae
פלסיוזאוריים (Plesiosauridae)
פוליקוטיליים (Polycotylidae)
לפטוקלידיים (Leptocleididae)
פלסטרינה (אי)

| --- | --- |

 נתונים גאוגרפיים
 מיקום:  לגונת ונציה 
 קואורדינטות:  45°16′24″N 12°18′04″E﻿ / ﻿45.273333333333°N 12.301111111111°E﻿ / 45.273333333333; 12.301111111111
 שטח:  2 קילומטר רבוע
 אורך:  12 קילומטר
 רוחב:  1.0 קילומטר
 נתונים מדיניים
 מדינה:  איטליה 
 אוכלוסייה:  4,471
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןפלסטרינה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןפלסטרינה
 
מיקום האי בלגונת ונציה.
פלסטרינה (באיטלקית: Pellestrina) הוא אי המהווה את מחסום היבשה המפריד בין לגונת ונציה לבין הים האדריאטי. האי נמצא דרומית ללידו.
גאוגרפיה

אורכו של האי 11 ק"מ, והאי צר וארוך. במהלך המאה ה-18 נבנו רציפים לאורך חופי האי במטרה למנוע הצפת האי בעת אקווה אלטה. באי ארבעה כפרים:
סן פייטרו אין וולטה
פורטו סקו
סן אנטוניו
פלסטרינה.
כפרים אלה, בדומה לבוראנו, ידועים בבתיהם הצבעוניים.
עיקר תעשיית האי מתבססת על חקלאות זעירה, תיירות, דיג ועשיית תחרה.
פותחן

מכשיר משולב לפתיחת מכסי בקבוקים וקופסאות שימורים
ראש פחית שתייה עם פותחן חד פעמי המקובע אליה
פותחן שימורים בעל להב מתקפל הנמצא בתוך ארגז מנת קרב. על הפותחן מוטבעת האות צ', המייצגת רכוש צה"לי.
פותחן שימורים בעל להב מתקפל הנמצא בתוך ארגז מנת קרב. על הפותחן מוטבעת האות צ', המייצגת רכוש צה"לי.
פותחן הוא מכשיר המסייע בפתיחה של אריזות, בעיקר אריזות מזון. מרבית הפותחנים מסייעים או בהסרת מכסים מבקבוקים וצנצנות (פותחן בקבוקים) או ביצירת פתחים בקופסאות מתכת (פותחן קופסאות).
פותחני בקבוקים

פותחנים אלה הם, כמעט כולם, מכשירים קלים ונישאים לשימוש רב פעמי. סוגי פותחני בקבוקים:
חולץ פקקי שעם - פותחן המסייע בשליפת פקקי שעם על ידי אחיזה בהם בעזרת חירורם והברגתו בהם,
פותחן המסייע בהסרת מכסי מתכת שאינם מתברגים על ידי כיפופם,
פותחן המסייע בהסרת פקקי מתכת מתברגים על ידי יצירת מנוף גדול יותר. פותחן זה דומה לצבת אך יש לו מבנה שמגן משבירת פי הבקבוק או הצנצנת הנפתחת – מבנה שלא מאפשר לסגור עד הסוף את החלק של המכשיר האוחז במכסה.
פותחנים משולבים – מכשירים המכילים כמה סוגים של פותחני בקבוקים, או של פותחני בקבוקים וקופסאות. חלק מהמכשירים האלה משולבים באולרים.